CELEX: C2007/020/58
Language: sl
Date: 2007-01-27 00:00:00
Title: Zadeva F-137/06: Tožba, vložena 27. novembra 2006 — Chassagne proti Komisiji

27.1.2007   
            
            
               SL
            
            
               Uradni list Evropske unije
            
            
               C 20/39
            
         Tožba, vložena 27. novembra 2006 — Chassagne proti Komisiji
   (Zadeva F-137/06)
   (2007/C 20/59)
   Jezik postopka: francoščina
   Stranki
   
      Tožeča stranka: Olivier Chassagne (Bruselj, Belgija) (zastopnika: S. Rodrigues in C. Bernard-Glanz)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               za nično naj se razglasi odločitev organa, pristojnega za imenovanje (OPI), o zavrnitvi izdaje odločbe o določitvi datuma prve zaposlitve tožeče stranke, kot ta zavrnitev izhaja iz odločbe zaradi molka OPI z dne 14. januarja 2006;
            
         
               —
            
            
               če je potrebno, naj se za nično razglasi odločba OPI o zavrnitvi pritožbe tožeče stranke;
            
         
               —
            
            
               OPI naj se opozori na učinke, ki jih ima razglasitev ničnosti izpodbijanih odločb in zlasti, naj izda odločbo, s katero bi priznal, da je 1. julij 2002 datum prve zaposlitve v smislu člena 12(d) Protokola o privilegijih in imunitetah Evropskih skupnosti (PPI);
            
         
               —
            
            
               OPI naj tožeči stranki plača: i) znesek 9 523,26 evrov za povrnitev njene premoženjske škode, povišan za zakonite zamudne obresti od datuma, ko ta znesek zapade; ii) znesek 5 000 evrov za povrnitev njene nepremoženjske škode, povišan za zakonite zamudne obresti od datuma, ko ta znesek zapade;
            
         
               —
            
            
               odloži naj odločanje o delu premoženjske škode, ki ne more biti še ocenjena in jo predstavljajo stroški, ki jih je tožeča stranka priglasila od 18. aprila 2006 in jo spet priglasi v okviru spora z belgijsko davčno upravo pred belgijskimi nacionalnimi sodišči glede določitve datuma njene prve zaposlitve;
            
         
               —
            
            
               toženi stranki naj se naloži plačilo stroškov.
            
         Tožbeni razlogi in bistvene trditve
   Tožeča strank v podporo tožbi očita:
   
               —
            
            
               kršitev člena 18 PPI;
            
         
               —
            
            
               kršitev člena 26 Kadrovskih predpisov, načela dobrega upravljanja in dolžne skrbnosti;
            
         
               —
            
            
               kršitev načela zaupanja v pravo in obstoj očitne napake pri presoji.